BTS

שם

BTS הם ראשי תיבות של הביטוי הקוריאני "Bangtan Sonyeondan" (הנגול: 방탄소년단; הנג'ה: 防彈少年團), פשוטו כמשמעו "בנים חסיני כדורים". ביפן, הם ידועים גם בשם "Bōdan Shōnendan", בעל אותה משמעות. ביולי 2017, הודיעה הלהקה כי בנוסף להיותם ידועים בשם "Bangtan Sonyeondan", היא תזדהה גם בשם "Beyond The Scene" כחלק מהתדמית הבינלאומית החדשה שלהם.

2014–2010: בכורה והצלחה מתונה

החברים הראשונים ב-BTS לוהקו דרך אודישנים שערכה חברת התקליטים Big Hit בשנים 2010 ו-2011. קו החברים המקורי של BTS כלל כמה שינויים לפני הקבוצה האחרונה שהוקמה ב-2012. חצי שנה לפני הבכורה שלהם, חברי הלהקה החלו לבנות את שמם ויצרו קשרים עם מעריצים דרך הרשת החברתית טוויטר, בלוגי וידאו, פרסומים, ובאמצעות הוצאת שירי קאבר ביוטיוב וב-SoundCloud.
ה-EP (מיני-אלבום) הראשון של הלהקה בסדרת "טרילוגיית בית הספר" ואלבום הבכורה שלהם "2Cool 4 Skool", יצא לאור ב-12 ביוני 2013 עם הסינגל המוביל "No More Dream". הווידאו קליפ לשיר יצא יום לפני כן. אף על פי שהאלבום הצליח מאוד במצעד האלבומים הקוריאני ומכר מעל 105,000 עותקים, הסינגל המוביל והסינגל שיצא אחריו "We Are Bulletproof Pt. 2" לא זכו להצלחה רבה. האלבום הוקלט מחדש ביפנית ויצא אפריל, מה שמסמן את הבכורה של הלהקה בתעשיית המוזיקה היפנית. הוקלטה גם גרסה יפנית לשיר "No More Dream" שמשמש כסינגל מתוך האלבום.
שלושה חודשים לאחר הופעת הבכורה, הודיעו חברי הלהקה על החזרה שלהם עם החלק השני בסדרת "טרילוגיית בית הספר". ב-11 בספטמבר 2013, הם הוציאו את המיני-אלבום "?O!RUL8,2". האלבום הגיע למקום ה-4 במצעד האלבומים הדוקריאני ומכר מעל 120,000 עותקים. גם כאן, כמו באלבום הקודם, לא צלחו שני הסינגלים הראשונים מהאלבום - "N.O" ו-"Attack on Bangtan". לקראת סוף השנה, זכתה הלהקה בפרסים שונים בקטגוריית האמן החדש של השנה.
ב-9 ביולי 2013, הודיעה הלהקה על השם הרשמי של המעריצים שלהם – "A.R.M.Y". משמעות השם היא Adorable Representative M.C for Youth.
החלק השלישי והאחרון ב"טרילוגיית בית הספר" הוא המיני-אלבום "Skool Luv Affair" שיצא ב-12 בפברואר 2014. האלבום קודם בעזרת הסינגלים "Boy in Luv" ו-"Just One Day". האלבום כבש את פסגת מצעד האלבומים הקוריאני והגיע ולמקום ה-3 במצעד האלבומים העולמי של בילבורד, כאשר מכר כ-200,000 עותקים. ביוני אותה שנה, השתתפו חברי הלהקה כשופטים בתחרות ריקודים של קיי-פופ בפסטיבל "גשר לקוריאה" ברוסיה, אירוע שמטרתו לקדם את התיירות בין שתי המדינות, שם הופיעו גם על הבמה מול 10,000 צופים. באוגוסט 2014, הוציאה הלהקה את אלבום האולפן המלא הראשון שלהם, "Dark & Wild", שהגיע למקום ה-2 במצעד האלבומים הקוריאני כאשר מכר מעל 200,000 עותקים. מתוך האלבום יצאו שני סינגלים: "Danger" ו-"War of Hormone".
אלבום האולפן היפני הראשון של הלהקה, "Wake Up", יצא בדצמבר 2014, ודורג במקום ה-3 במצעד האלבומים היפני עם 25,000 עותקים נמכרים. לצד גרסאות יפניות עבור שירים ישנים, האלבום מכיל גם שירים מקוריים ביפנית, בהם "Wake Up" ו-"The Stars". סיבוב ההופעות הראשון שלהם, "BTS Live Trilogy – Episode II: The Red Bullet", נערך בין אוקטובר לדצמבר 2014.

2016–2015: פריצת דרך והצלחה מסחרית

מ-10 בפברואר ועד 19 בפברואר 2015, יצאה הלהקה לסיבוב הופעות ביפן בשם "Wake up: Open You Eyes". ב-20 במרץ 2015, הוציא חבר הלהקה RM, את המיקסטייפ הראשון שלו, "RM". מתוך המיקסטייפ יצאו שלושה סינגלים: "Awakening" ,"Do You", ו-"Joke". ב-28 במרץ, יצא לדרך המופע היחידני השני של הלהקה בקוריאה, "BTS Live Trilogy – Episode 1: BTS Begins". ב-29 באפריל 2015, הוציאה הלהקה את המיני אלבום "The Most Beautiful In Life Part 1", ואיתו הסינגל המוביל מהאלבום "I Need U". באותו היום עלה גם הווידאו קליפ לערוץ היוטיוב הרשמי של חברת התקליטים. בקליפ מככבים חברי הלהקה כאשר כל אחד מציג צד אפל וקודר הרומז על מוות או התאבדות; בין אם בשריפה, תאונת דרכים, התאבדות באמצעות בליעת כדורים ועוד. בחודש יוני נרשם האלבום כאחד מ-27 האלבומים הטובים ביותר של 2015 עד כה על ידי הערוץ הטלוויזיה האמריקאי Fuse. זהו הישג גדול ללהקה שכן מכל הרשימה הם היו האמנים הקוריאנים היחידים שהופיעו בה. ב-5 במאי 2015, הסינגל "I Need U" זיכה את הלהקה בזכייה הראשונה שלהם מאז הופעת הבכורה שלהם בתוכנית "The Show". Signal Entertainment הכריזה כי האלבום "The Most Beautiful In Life Part 1" מכר מעל 180,000 עותקים מאז הוצאתו לאור.
ב-4 ביוני 2015, הוציאה הלהקה את הסינגל היפני הרביעי שלהם "For You" וזאת על מנת לחגוג את יום השנה הראשון שלהם מאז הופעת הבכורה שלהם ביפן. הווידאו קליפ לשיר עלה ליוטיוב באותו היום. השיר התמקם במקום גבוה במצעד Oricon, ונמכרו 42,611 עותקים שלו ביום הראשון להשקתו. ב-23 ביוני 2015, יצא הקליפ לסינגל "Dope" שזכה למיליון צפיות תוך פחות מ-15 שעות. ב-11 ביולי, התמקם הסינגל במיקום הכי גבוה במצעד הבילבורד כשהוא גורף את המקום ה-3, אף על פי שהוא הוצא לאור חודשיים לפני כן. סיבוב ההופעות העולמי של הלהקה בשם "2015 Live Trilogy Episode II: The Red Bullet", המשיך עם הופעות במלזיה, אמריקה הלטינית, אוסטרליה וארצות הברית, והסתיים בהונג קונג ב-29 באוגוסט. הלהקה לקחה חלק בסיבוב ההופעות "2015 Summer Sonic Festival" ביפן, והופיעו ב-15 באוגוסט בטוקיו וב-16 באוגוסט באוסאקה. ב-8 בספטמבר, העלתה חברת התקליטים סרטון המשך לשיר הקודם שהלהקה קידמה במאי 2015, "I Need U". בסרטון שאורכו המלא הוא 12:27, ניתן לראות את הצילומים המקוריים של הווידאו קליפ לשיר, שכבר בעת הפרסום שלו השאיר את קהל הצופים באי ודאות שכן הוא מכיל רמיזות הנוגעות למוות. כעת בסרטון ההמשך ניתן לראות כי אחד מחברי הלהקה מבצע פשע ובעקבות כך בוחר להתאבד. הסרטון מכיל ברקע את השיר החדש של הלהקה, "Butterfly", אשר מרמז על הקאמבק שתעשה הלהקה בחודש אוקטובר. ב-29 בנובמבר 2015, הוציאה הלהקה את השיר "Run", יום אחרי שיצא אלבומם "The Most Moment In Life Pt.2".
ב-19 באפריל 2016, הוציאה הלהקה את השיר "Young Forever". ב-1 במאי 2016, יצא לאור האלבום "The Most Beautiful Moment In Life Pt.3 Young Forever". ב-10 באוקטובר 2016, יצא אלבום האולפן השני של הלהקה, "Wings", עם שיר הנושא "Blood Sweat & Tears" (בעברית: "דם, יזע ודמעות"). האלבום מכר מעל ל-500,000 עותקים בשבוע הראשון ליציאתו. תוך 24 שעות, נצפה הקליפ של "Blood, Sweat & Tears" למעלה מ-6 מיליון פעמים. הדבר שבר את השיא הקודם ביוטיוב של מספר הצפיות הגבוה ביותר לקליפ קיי-פופ תוך 24 שעות. האלבום גם הגיע למקום ה-26 במצעד האלבומים האמריקאי בילבורד 200, עם 16,000 עותקים נמכרים. ב-19 בנובמבר, זכתה הלהקה בפרס אלבום השנה על האלבום "The Most Beautiful Moment in Life: Young Forever" בטקס פרסי המלאון. זהו הפרס הגדול הראשון בו זכתה הלהקה מאז הבכורה שלה. ב-2 בדצמבר, זכתה הלהקה בפרס הגדול השני שלה, פרס אמן השנה בטקס פרסי ה-Mnet. בהישג זה, הפכה BTS לאמן הראשון שזוכה בפרס זה כשהוא לא חלק מה-"The Big 3", שלוש חברות התקליטים הגדולות והמרכזיות בתעשיית הקיי-פופ (SM Town, YG Family, JYP Nation).

2017: הכרה בינלאומית

ב-13 בפברואר 2017, יצאה לאור הגרסה המורחבת של האלבום "Wings", שכוללת ארבעה שירים חדשים. ההזמנות מראש החלו ב-25 בינואר 2017 והמכירות הגיעו למעל 700,000 עותקים. ב-13 בפברואר, יצא הווידאו קליפ לסינגל "Spring Day" מתוך האלבום החדש. הקליפ הגיע תוך 24 השעות הראשונות ל-9.4 מיליון צפיות, ובכך שברו חברי הלהקה את השיא הקודם שלהם עם השיר "Blood Sweat & Tears". הם עשו זאת שוב עם הקליפ של הסינגל "Not Today" שיצא ב-20 בפברואר ונצפה 10.9 מיליון פעמים ביממה הראשונה לצאתו. מאוחר יותר באותה השנה, יצאה לסיבוב הופעות עולמי הנקרא על שם האלבום. מכירות הכרטיסים נמשכו דקות ספורות עד שכל הכרטיסים אזלו. ב-22 במאי 2017, זכו חברי הלהקה בפרס Top Social Artist (האמן הכי פעיל ברשתות החברתיות) בטקס פרסי הבילבורד, עם למעלה מ-300 מיליון הצבעות, והפכו לאמן הקוריאני הראשון שזכה בפרס המוזיקה של בילבורד, ושברו את השיא של הזמר ג'סטין ביבר שזכה בפרס זה כ6 פעמים ברצף. ב-4 ביולי 2017, הכריזה הלהקה כי בנוסף לשמות "Bangtan Sonyeondan" ו-"Bulletproof Boy Scouts", הם יזדהו גם בשם "Beyond The Scene" ("מעבר לסצנה\תמונה").
ב-24 באוגוסט, נודע כי BTS יוציאו לאור EP (מיני אלבום) שייקרא "Love Yourself: 'Her". הוכרז כי ה-EP עתיד לצאת ב-18 בספטמבר וכי יהיו ארבע גרסאות שונות לאלבום. ה-EP כולל את השיר "Best Of Me", שיתוף פעולה עם הצמד האמריקאי The Chainsmokers. ההזמנות מראש לאלבום החלו ב-25 באוגוסט והגיעו למעל מיליון עותקים בשבוע מהמכירות בקוריאה הדרומית בלבד. ב-18 בספטמבר, ביחד עם יציאת האלבום Love Yourself 承 'Her יצא הסינגל "DNA" מתוך ה-EP, ותוך 10 שעות שברה הלהקה את השיא הקודם של להקת הבנות Black Pink על מספר הצפיות הגבוה ביותר ללהקת קיי-פופ לאחר 24 שעות שעמד על 13.3 מיליון צפיות. לאחר 24 שעות, עמד הקליפ על כ-20.9 מיליון צפיות. "DNA" הפך גם לשיר הראשון של הלהקה שדורג במצעד הפזמונים האמריקאי בילבורד הוט 100 כאשר הגיע למקום ה-67. הדבר הפך אותם ללהקת בנים הקיי-פופ הראשונה שמכניסה שיר למצעד הבילבורד הוט 100. הסינגל השני מהאלבום היא גרסת רמיקס של סטיב איוקי ודזיינר לשיר "Mic Drop". הרמיקס הגיע למקום ה-23 במצעד הסינגלים של קוריאה הדרומית ולמקום ה-28 במצעד הבילבורד הוט 100. ב-14 באוקטובר, הוכרז כי האלבום היפני השלישי של הלהקה ייצא ב-6 בדצמבר. נאמר גם כי האלבום יכלול גרסאות יפניות של שני הסינגלים הראשונים, "Mic Drop" ו-"DNA", ושיר מקורי ביפנית בשם "Crystal Snow". ב-3 בנובמבר, אישרו חברי הלהקה כי יופיעו בטקס פרסי המוזיקה האמריקאית שיתקיים ב-19 בנובמבר, מה שהופך אותם ללהקת הקיי-פופ הראשונה להופיע באירוע.
בנובמבר, הלהקה הפכה ללהקת הקיי-פופ הראשונה שהופיעה פרס המוזיקה האמריקאית. הם זכו ב-Artist of the Year השני שלהם ב-2017 Mnet Asian Music Awards. "Spring Day" אחר כך זכה ב-Best Song of the Year ב-Melon Music Awards.

2018-2019: שיאים בינלאומיים

ב-24 במרץ 2018, BTS זכו בטקס ה-KCA בפרס האמן העולמי.
ב-5 באפריל חברי הלהקה הוציאו את אלבומם "Face Yourself" ביפנית.
ב-18 במאי BTS הוציאו את האלבום "Love Yourself 轉 "Tear שזהו האלבום השני בסדרת Love Yourself, עם יציאת האלבום יצא הקליפ לסינגל "Fake Love" שתוך 24 שעות הגיע למעל 43.2 מיליון צפיות אך על פי ההודעה רשמית של יוטיוב השיר הגיע ל־35.9 מיליון צפיות ב־24 שעות. יומיים לאחר מכן ב־20 במאי הם הופיעו עם Fake Love בטקס הבילבורד וזכו שנה שנייה ברציפות בפרס Top Social Artist.
ב-24 באוגוסט BTS הוציאו את האלבום "Love Yourself 結 "Answer שהוא האלבום השלישי והאחרון בסדרת האלבומים של Love Yourself. ביחד עם האלבום יצא הסינגל מתוכו שנקרא 'Idol' שתוך 24 שעות שבר את שיא כמות הצפיות על שיר ב־24 שעות.
גם האלבום "Love Yourself 轉 "Tear וגם האלבום "Love Yourself 結 "Answer הגיעו למקום ראשון בבילבורד 200.
יום אחרי שהאלבום יצא ב־25 באוגוסט הם התחילו בסיבוב ההופעות העולמי שלהם שנקרא BTS World Tour: Love Yourself. שתי ההופעות הראשונות בסיבוב ההופעות התקיימו ב-אצטדיון האולימפי בסיאול, משם המשיכו להופעות ברחבי ארצות הברית ובאירופה.
ב-24 בספטמבר BTS נאמו באספה הכללית ה-73 של האו"ם בניו יורק. הם השתתפו באירוע שנקרא "דור ללא הגבלה" (Generation Unlimited) שזו שותפות חדשה של UNICEF (שאיתם BTS שיתפו פעולה בקמפיין Love Myself שהתחיל ב-1 בנובמבר 2017)המיועדת לילדים ובוגרים בין הגילאים 10–24. בנאום קים נאמג'ון/ אר אם (RM) שהוא מוביל הלהקה, דיבר על הקשיים האישיים שלו עם לחץ חברתי וחוסר נחישות במהלך הנעורים שלו.
ב-9 באוקטובר BTS זכו בפרס Favorite Social Artist בטקס ה-AMA. זאת פעם ראשונה שיש את הקטגוריה הזאת בטקס הפרסים הזה.
ב-12 באפריל 2019 BTS הוציאו את האלבום Map of the Soul: Persona וקליפ לסינגל "Boy With Luv" שבו השתתפה גם Halsey, ששבר שיאים ביוטיוב. תוך 24 שעות הגיע ל-74.6 מיליון צפיות וקיבל 100 מיליון צפיות ב30 שעות.

אמנותיות

BTS שותפים לכתיבה ומפיקים הרבה מהחומר שהם מוציאים, דבר שכלי התקשורת ייחסו להצלחתם. הסגנון המוזיקלי והתמדית של הלהקה בתחילת דרכה הושפעה בעיקר ממוזיקת היפ-הופ. מאוחר יותר הם הפנו את סגנון המוזיקה שלהם לרוק ואר אנד בי עם השירים "Danger" ו-"Boy in Luv". שירי הסולו של חברי הלהקה מתוך אלבומם "Wings", משלבים מגוון רחב של ז'אנרים – ניאו סול בשיר "Stigma" של וי, גוספל בשיר "Mama" של ג'יי-הופ, ופסנתר-ראפ בשיר "First Love" של שוגה.
במהלך ראיון עם מגזין Cuvism, התייחסו בראיון לפירוש שם הלהקה – ילדים חסיני כדורים. הלהקה אמרה כי הכוונה היא "כדי לחסום את הכדורים של העולם", המשקף את רצונה של הקבוצה לכתוב מוזיקה על הדיכוי של החברה, כמו גם מילים שהנוער יכול להתחבר אליהן. חבר הלהקה ג'יי-הופ אמר: "אני חושב שאנחנו מקבלים הרבה [השראה] מחיי היומיום שלנו. יש המון דברים שאנחנו יכולים לכתוב עליהם אפילו כאן, ואנחנו מקבלים המון השראה בזמן שאנחנו הולכים לחדר האימונים ובזמן שאנחנו אוכלים. אנחנו נוטים לכתוב על דברים קטנים. יש לנו שיר שנקרא "Like" והשיר עוסק במישהו שבודק את חשבון ה-SNS (מדיה חברתית קוריאנית) של החברה שלו לשעבר ומעמיד פנים שהוא בסדר עם הפרידה באמצעות לחצן הלייק. כמו השיר הזה, אנחנו כותבים שירים על דברים קטנים". חברי הלהקה לוקחים חלק גדול בהפקת המוזיקה שלהם, כשכל אחד מהם משתתף בהלחנה ובכתיבת המילים של השירים.

פילנתרופיה

BTS עירבו את עצמם במגוון רחב של אירועי צדקה. ב-2015, הם תרמו שבעה טון (7,187 ק"ג) של אורז לצדקה בטקס חנוכת הרחוב K-Star באחת משכונות סיאול.
בינואר 2017, נחשף כי BTS ו-Big Hit Entertainment תרמו KR₩100,000,000 (320,000 ש"ח) לארגון שקשור למשפחות שנפגעו באסון טביעת המעבורת MV Sewol. כל חבר להקה תרם KR₩10,000,000 ו-Big Hit תרמו KR₩30,000,000 נוספים. התרומה הייתה אמורה להיעשות בחשאי ולא להיחשף לציבור. מאוחר יותר באותה השנה, השיקה הלהקה באופן רשמי את הקמפיין שלהם Love Myself, בשותפות עם הוועדה הקוריאנית למען יוניסף.